**Administrativne jedinice Sjeverne Koreje** organizirane su na tri razine. Velik dio tih jedinica ima svoj ekvivalent u administrativnom sustavu Južne Koreje. Na prvoj razini se nalazi devet provincija, dva direktno kontrolirana grada i tri specijalna grada. Na drugoj razini se nalaze gradovi, okruzi i distrikti, dok treću razinu zauzimaju naselja, četvrti, sela i radnički distrikti. 

Trorazinski administrativni sustav je uveo Kim Il-sung još 1952. godine u sklopu masovnog restrukturiranja lokalne uprave. Prije toga, Sjeverna Koreja je imala višerazinski sustav sličan onome u Južnoj Koreji.

Administrativne jedinice prve razine
------------------------------------

*Glavni članak: Provincije Sjeverne Koreje*
*Glavni članak: Specijalni gradovi u Sjevernoj Koreji*
Devet provincija (*To*; 도, 道) Sjeverne Koreje potječe još od tradicionalnih provincija Koreje, s tim da su nakon podjele zemlje one dodatno razdijeljene. Radi se o velikim regijama koje uključuju urbane, ruralne i planinske sredine. Dva grada koja se nalaze pod direktnom upravom (*Chikhalsi*; 직할시, 直轄市) su zapravo metropolitanska područja koja su izdvojena iz svojih bivših provincija kako bi postali zasebne cjeline. Ranije, još su četiri grada imala taj status, međutim isti je kasnije ukinut, a gradovi su vraćeni njihovim provincijama. 

Tri posebne upravne regije stvorene su 2002. godine kako bi se njegovala suradnja s Južnom Korejom i drugim zemljama. Jedna od njih, Sinŭiju, formirana je kako bi privukla kineske investicije, no čini se kako nikada nije provedena u praksu. Te posebne upravne jedinice, koliko je poznato, nemaju jedinica druge i treće razine. 


| Mapa | Kod | Imea | Chosŏn'gŭl | Upravno središte |
| --- | --- | --- | --- | --- |
| 

 P'yŏngyang
Rasŏn
Namp'o
Južni P’yŏngan
Sjeverni Hwanghae
Južni Hwanghae
Kangwŏn
Južni Hamgyŏng
Sjeverni Hamgyŏng
Ryanggang
Chagang
Sjeverni P’yŏngan*Kina*
*Južna Koreja**Žuto more(Zapadnokorejsko more)*
*Korejski zaljev*
*Japansko more(Istočnokorejsko more)*

 | Glavni grad (*chikhalsi*)a |
| KP-01 | Pyongyang | 평양직할시 | (Chung-guyŏk) |
| Specijalni gradovi (*teukbyeolsi*)a |
| KP-13 | Rasŏn \* | 라선특별시 | (Rajin-guyŏk) \* |
| KP-?? | Namp'o | 남포특별시 | (Waudo-guyŏk) |
| Provincije (*do*)a |
| KP-02 | Južni P’yŏngan | 평안남도 | P'yŏngsŏng |
| KP-03 | Sjeverni P’yŏngan | 평안북도 | Sinŭiju |
| KP-04 | Chagang | 자강도 | Kanggye |
| KP-05 | Južni Hwanghae | 황해남도 | Haeju |
| KP-06 | Sjeverni Hwanghae | 황해북도 | Sariwŏn |
| KP-07 | Kangwŏn | 강원도 | Wŏnsan |
| KP-08 | Južni Hamgyŏng | 함경남도 | Hamhŭng |
| KP-09 | Sjeverni Hamgyŏng | 함경북도 | Ch'ŏngjin |
| KP-10 | Ryanggang \* | 량강도 | Hyesan |
| \* – u južnjačkim dijalektima znani kao "Yanggang" (양강), "Nason" (나선) ili "Najin" (나진). |

Administrativne jedinice druge razine
-------------------------------------

*Glavni članak: Spisak administrativnih jedinica druge razine u Sjevernoj Koreji*
Mapa Sjeverne Koreje koja prikazuje administrativne jedinice druge razine.
Najbrojnije administrativne jedinice druge razine su okruzi (*Kun*; 군, 郡), slabije urbanizirano područje u sklopu provincije ili specijalnog grada. Naseljenije jedinice u sklopu provincija su gradovi (*Si*; 시, 市), s tim da Namp'o ima status specijalnog grada (*T'ŭkkŭpsi*; 특급시, 特級市). Neke provincije također imaju dva tipa distrikta. 

Središta gradova pod posebnom upravom organizirana su u posebne vrste distrikata.

Administrativne jedinice treće razine
-------------------------------------

Ruralni dijelovi zemlje organizirani su u sela (*Ri*, 리, 里). Gradski centri podijeljeni su na četvrti (*Tong*, 동, 洞), a naseljeniji dio okruga sačinjava naselje (*Ŭp*, 읍, 邑). Neki okruzi također imaju posebne radničke distrikte.

Vanjske poveznice
-----------------

* NKChosun administrative regions map Arhivirano 2004-08-03 na Wayback Machine-u
* Administrative regions map Arhivirano 2005-10-25 na Wayback Machine-u, World Food Programme